Il-Kummissjoni Ewropea - Skeda informattiva Il-Fond tal-UE għall-Ġustizzja, għad-Drittijiet u għall-Valuri Brussell, it-30ta' mejju 2018 Il-fond huwa magħmul mill-programmi tad-Drittijiet u l-Valuri, u tal-Ġustizzja. Il-Fond għandu allokazzjoni baġitarja ta' €947 miljun għal seba' snin: €642 miljun għall-Programm dwar id-Drittijiet u l-Valuri, u €305 miljun għall-Programm dwar il-Ġustizzja. L-allokazzjoni totali hija kważi daqs l- allokazzjoni li ngħatat fil-baġit għall-perjodu preċedenti. Il-Fond se jappoġġa l-ħidma ta' għadd ta' operaturi fil-qasam tad-drittijiet u l-valuri bħal NGOs, korpi għall-ugwaljanza, amministrazzjonijiet pubbliċi, netwerks ġudizzjarji jew universitajiet. X'inhuma l-bidliet fl-istruttura attwali? Il-ħolqien ta' Fond għall-Ġustizzja, għad-Drittijiet u għall-Valuri u ż-żewġ programmi sottostanti tiegħu jirrappreżenta simplifikazzjoni meta mqabbel mas-sitwazzjoni attwali tat-tliet programmi. B'mod partikolari, il-qasam taċ-ċittadinanza, li bħalissa huwa indirizzat minn żewġ programmi differenti, se jiġi kopert mill-programm għad-Drittijiet u l-Valuri biss, li se jippermetti li jiżviluppaw sinerġiji. Il-Programm għad-Drittijiet u l-Valuri Il-programm għad-Drittijiet u l-Valuri għandu l-għan li jipproteġi u jippromwovi d-drittijiet u l-valuri kif inhuma mnaqqxa fit-Trattati tal-UE, inkluż billi jappoġġa lill-organizzazzjonijiet tas-soċjetà ċivili, sabiex isostni soċjetajiet miftuħin, demokratiċi u inklużivi. Il-programm għandu tliet objettivi speċifiċi: li jippromwovi l-ugwaljanza u d-drittijiet (il-parti tal-ugwaljanza u d-drittijiet) li jippromwovi l-involviment u l-parteċipazzjoni taċ-ċittadini fil-ħajja demokratika tal-UE (il- parti tal-involviment u l-parteċipazzjoni taċ-ċittadini) li jiġġieled il-vjolenza (il-parti Daphne) Liema tipi ta' attivitajiet se jiġu ffinanzjati bis-saħħa tal-programm Drittijiet u Valuri? sensibilizzazzjoni u taħriġ biex itejbu l-għarfien tal-politiki u d-drittijiet fl-oqsma koperti mill-programm, inkluż għarfien tal-kultura, l-istorja, u l-memorja tal-Ewropa; tagħlim reċiproku fost il-partijiet ikkonċernati biex itejjeb l-għarfien u l-fehim reċiproku u l- involviment ċiviku u demokratiku kif ukoll attivitajiet ta' ġemellaġġ tal-lokalitajiet biex ilaqqgħu flimkien nies Ewropej ta' nazzjonalitajiet u kulturi differenti; attivitajiet ta' analiżi u monitoraġġ biex itejbu l-fehim tas-sitwazzjoni fl-Istati Membri u fil- livell tal-UE, kif ukoll biex itejbu l-implimentazzjoni tal-liġi u l-politiki tal-UE; appoġġ lill-organizzazzjonijiet tas-soċjetà ċivili biex iħeġġeġ u jiffaċilita l-parteċipazzjoni attiva fil-bini ta' Unjoni iktar demokratika, kif ukoll kuxjenza dwar id-drittijiet u l-valuri; l-iżvilupp tal-kapaċità tan-netwerks Ewropej biex jippromwovu u jiżviluppaw iktar il-liġi tal-Unjoni, l-għanijiet u l-istrateġiji ta' politika, kif ukoll appoġġ għall-organizzazzjonijiet tas- soċjetà ċivili li huma attivi fl-oqsma koperti mill-Programm. Il-Programm dwar il-Ġustizzja Il-Programm dwar il-Ġustizzja huwa mmirat li jikkontribwixxi għall-iżvilupp ulterjuri ta' spazju Ewropew ta' ġustizzja msejjes fuq l-istat tad-dritt, fuq ir-rikonoxximent reċiproku u fuq il-fiduċja reċiproka; B'mod iktar speċifiku, il-programm dwar il-Ġustizzja se: jiffaċilita u jappoġġa l-kooperazzjoni ġudizzjarja f'materji ċivili u kriminali u jippromwovi l-istat tad-dritt, pereżempju billi jappoġġa l-isforzi biex tittejjeb l-effettività tas-sistemi ġudizzjarji nazzjonali u l-eżekuzzjoni tad-deċiżjonijiet; jappoġġja u jippromwovi t-taħriġ ġudizzjarju, bil-għan li titrawwem kultura legali, ġudizzjarja u tal-istat tad-dritt komuni; jiffaċilita l-aċċess effettiv għall-ġustizzja għal kulħadd u r-rimedju effettiv; jippromwovi proċeduri ċivili u kriminali effiċjenti, jippromwovi u jappoġġa d-drittijiet tal-vittmi tal- kriminalità kif ukoll id-drittijiet proċedurali tal-persuni ssuspettati u l-imputati fi proċedimenti kriminali. Liema tipi ta' attivitajiet se jiġu ffinanzjati bis-saħħa tal-Programm dwar il-Ġustizzja? sensibilizzazzjoni u taħriġ: se jgħin lill-partijiet ikkonċernati relevanti biex itejbu l-għarfien tal-politiki u d-dritt tal-Unjoni, pereżempju dwar id-dritt sostantiv u proċedurali, l-istrumenti tal-kooperazzjoni ġudizzjarja, jew il-każistika relevanti tal-Qorti tal-Ġustizzja tal-Unjoni Ewropea; tagħlim reċiproku permezz tal-iskambju ta' prattiki tajbin fost il-partijiet ikkonċernati biex jittejjeb il-fehim reċiproku tad-dritt ċivili u kriminali u s-sistemi legali u ġudizzjarji tal-Istati Membri, inkluż l-istat tad-dritt; attivitajiet ta' analiżi u monitoraġġ biex itejbu l-għarfien u l-fehim ta' ostakli potenzjali għall-ħidma bla xkiel ta' spazju Ewropew ta' ġustizzja; l-iżvilupp u l-użu tat-teknoloġija tal-informazzjoni u l-komunikazzjoni (ICT) biex itejbu l-effiċjenza tas-sistemi ġudizzjarji u l-kooperazzjoni tagħhom, u l-interoperabbiltà transfruntiera tas-sistemi u l-applikazzjonijiet. l-iżvilupp tal-kapaċità ta' netwerks ewlenin fil-livell Ewropew, kif ukoll appoġġ għall- organizzazzjonijiet tas-soċjetà ċivili attivi fl-oqsma koperti mill-Programm. Kif se jiġu appoġġati l-NGOs? Ir-rwol tal-Organizzazzjonijiet tas-Soċjetà Ċivili huwa importanti ħafna għall-implimentazzjoni tal- Fond għall-Ġustizzja, għad-Drittijiet u għall-Valuri. B'mod partikolari, il-programm għad-Drittijiet u għall-Valuri se jkun immirat biex jipproteġi u jippromwovi d-drittijiet kif imnaqqxa fit-trattati tal-UE, inkluż billi jappoġġa l-organizzazzjonijiet tas-soċjetà ċivili, sabiex isostni soċjetajiet miftuħin, demokratiċi u inklużivi. Se jiffinanzja l-NGOs biex jippromwovu attivitajiet li jaqgħu taħt it-tliet għanijiet speċifiċi tiegħu, f'kontinwità mal-prassi attwali. Dan jinkludi pereżempju proġetti biex tiġi miġġielda l-vjolenza kontra n-nisa, biex jiġu promossi d-drittijiet tat-tfal jew proġetti ta' tifkira. Il-programm se jiffinanzja wkoll attivitajiet biex iħeġġu u jiffaċilitaw il-parteċipazzjoni attiva fil-bini ta' Unjoni iktar demokratika, kif ukoll kuxjenza tad-drittijiet u l-valuri permezz tal-appoġġ għall- organizzazzjonijiet tas-soċjetà ċivili, fosthom l-NGOs u t-think tanks. Barra minn hekk, il-Programm dwar il-Ġustizzja se jappoġġa lil organizzazzjonijiet tas-soċjetà ċivili, pereżempju biex jiffaċilitaw aċċess effettiv għall-ġustizzja għal kulħadd. Il-Fond kif jirrelata mal-mekkaniżmu l-ġdid li pproponiet il-Kummissjoni fil-Qafas Finanzjarju Pluriennali dwar l-istat tad-dritt? Ir-Regolament il-ġdid jgħammar lill-Unjoni biex tipproteġi l-baġit tagħha aħjar meta dgħufijiet fl- istat tad-dritt ixekklu — jew jheddu li jxekklu — il-ġestjoni finanzjarja tajba jew l-interessi finanzjarji tal-Unjoni. Ir-rwol tal-Fond huwa differenti: qigħed hemm biex jippromwovi politiki konformi mad-drittijiet fundamentali u l-valuri Ewropej. Dan se jkompli jappoġġa l-iżvilupp ta' Spazju Ewropew ta' Ġustizzja bbażat fuq l-istat tad-dritt u l-fiduċja reċiproka u jiżgura li n-nies jistgħu jgawdu d-drittijiet tagħhom. Kuntatti mal-istampa: Mistoqsijiet ġenerali mill-pubbliku: Europe Direct bit-telefown fuq 00 800 67 89 10 11 jew bl - e-mail